Wilhelm Marx’ tredje regjering

Wilhelm Marx' tredje regjering var en koalisjonsregjering i Tyskland under Weimarrepublikken. Regjeringen satt ved makten fra 18. mai 1926 til 1. februar 1927. 

Marx III avløste regjeringen Luther II som hadde falt etter striden om flaggforordningen. Den støttet seg innledningsvis på en koalisjon av Zentrum, Deutsche Volkspartei (DVP) og Deutsche Demokratische Partei (DDP). Partiene utgjorde et mindretall i Riksdagen, med 223 av parlamentets 493 medlemmer etter valget i desember 1924. 

Regjeringen måtte gå av etter bare åtte måneder. SPD hadde avslørt blant annet et hemmelig forsvarssamarbeid med Sovjetunionen, og regjeringen ble felt etter et mistillitsvotum i Riksdagen. Wilhelm Marx dannet deretter sin fjerde regjering, med partiet DNVP som ytterligere støtte, i tillegg til regjeringspartiene i Marx III.

Referanser 

Marx 3